**ИНФОРМАЦИЯ ЗА РЕДА И УСЛОВИЯТА ЗА ВЪТРЕШНО ПОДАВАНЕ НА СИГНАЛИ ЗА НАРУШЕНИЯ**

(Съгласно Закон за защита на лицата, подаващи сигнали или публично оповестяващи информация за нарушения, обн., ДВ, бр. 11 от 02.02.2023 г., в сила от 04.05.2023 г.)

 Сигнали за нарушение или установена опасност от извършване на нарушение могат да се подават писмено или устно до отговорното лице за разглеждане на сигнали в Община Угърчин Константин Балев, Гл.специалист „Информационни системи“ към Дирекция „Финансово-стопански дейности, канцелария и човешки ресурси“.

**Подаване на писмен сигнал:**

Писмен сигнал можете да подадете, като попълните формуляр по образец лично при отговорното лице или го изпратите по електронна поща на адрес infosign@ugarchin.com

*Формулярът е публикуван на интернет страницата на Община Угърчин в подраздел „Сигнали ЗЗЛПСПОИН“.*

*Писмените сигнали се подписват от лицата, които ги подават. При подаване по електронен път, формулярът се подписва с квалифициран електронен подпис.*

**Подаване на устен сигнал:**

 Устен сигнал можете да подадете на телефон 0879414151 или чрез лична среща с отговорното лице, която сте уговорили предварително на посочения телефон.

*В случай на подаване на устен сигнал отговорното лице ще попълни данните във формуляра по образец и ще Ви даде възможност да проверите, коригирате и да се съгласите с текста от разговора в писмен вид, както и със съдържанието на формуляра, като ги подпишете.*

*Към сигнала можете да приложите всякакъв вид източници на информация, подкрепящи изложените от Вас твърдения, и/или позоваване на документи, в т. ч. посочване на данни за лица, които биха могли да потвърдят съобщените данни или да предоставят допълнителна информация.*

 *Трябва да бъдат попълнени всички данни във формуляра.*

В случай, че сигналът не отговаря на някое от изискванията, отговорното лице ще Ви изпрати съобщение за отстраняване на допуснатите нередовности в 7-дневен срок от получаване на сигнала. Ако нередовностите не бъдат отстранени в този срок, сигналът заедно с приложенията към него ще Ви бъдат върнати.

Не се образува производство по разглеждане на анонимни сигнали, както и по сигнали, които се отнасят до нарушения, извършени преди повече от две години.